‘उद्यमिता शिविर का लाभ उठाएं युवा’
अजमेर| महिलाएवं बाल विकास राज्यमंत्री अनिता भदेल ने कहा कि कौशल, रोजगार एवं उद्यमिता शिविर का अधिक से अधिक युवाओं का लाभ उठाना चाहिए। बुधवार को वैशाली नगर स्थित अरबन हाट बाजार में आयोजित रोजगार शिविर बेरोजगार में युवाओं को भदेल ने सरकार की विभिन्न कल्याणकारी योजनाओं की जानकारी दी। उन्होंने कहा कि सरकार की कई ऐसी योजनाएं हैं, जिनके माध्यम से युवा अपनी योग्यता के अनुरूप रोजगार हासिल कर सकता है। प्रतिस्पर्धा के युग में युवाओं को सरकारी नौकरियों पर निर्भर रहने की बजाए अन्य विकल्पों को भी तलाशना चाहिए। रोजगार मेले में दिनभर बेरोजगार युवाओं तांता लगा रहा। तीन आशार्थियों को शिविर स्थल पर विकल्प आउट सोर्सिंग सर्विसेज द्वारा नियुक्ति पत्र दिए गए।
उप क्षेत्रीय रोजगार कार्यालय के सहायक निदेशक जीपी वर्मा ने बताया कि शिविर में निजी क्षेत्र के 30 संस्थान एवं प्रशिक्षण संस्थान एवं स्व रोजगार के 22 विभागों द्वारा स्टॉल्स लगाए गए। निजी क्षेत्र में प्रमुख रूप से जिला लघु उद्योग संघ, अजमेर विकल्प आउट सोर्सिंग सर्विसेज जयपुर, श्री सीमेंट लिमिटेड ब्यावर, मित्तल हॉस्पिटल, भारतीय जीवन बीमा निगम, रेलन मोटर्स, बिग बाजार अजमेर, विजन प्लस सिक्योरिटी, क्षेत्रपाल हॉस्पिटल, मरुधरा टुडे, बाहुबली इलेक्ट्रॉनिक्स गेगल, आईसीआईसीआई लाइफ इंश्योरेंस अजमेर, रिलायंस लाइफ इंश्योरेंस अजमेर ने शहर के बेरोजगार युवाओं को रोजगार के अवसर उपलब्ध करवाए। इससे पहले शिविर का उद्घाटन भदेल ने किया। इस मौके पर एसीएम महावीर सिंह, जिला उद्योग केंद्र के संयुक्त निदेशक सीबी नवल, आईटीआई प्राचार्य नरेश शर्मा सहित विभिन्न विभागों के अधिकारी कर्मचारी मौजूद थे।
युवाओंसे मिली भदेल : शिविरके दौरान भदेल ने युवाओं से बातचीत की। उन्होंने युवाओं की योग्यता एवं प्रशिक्षण की भी जानकारी ली। इस मौके पर उन्होंने कहा कि प्रतिस्पर्धा के युग में युवाओं को रोजगार के अवसर तलाशते रहने चाहिए।
पांचहजार से अधिक आशार्थियों ने लिया हिस्सा : वर्माने बताया कि विभिन्न नियोजन, स्व नियोजन, प्रशिक्षण योजनाओं में 4 हजार युवाओं को लाभान्वित किया गया। 2361 युवाओं का निजी क्षेत्र प्रारंभिक चयन किया गया। इसी प्रकार शिविर में राजस्थान रोजगार संदेश के लिए 58 युवाओं को वार्षिक सदस्य बनाया गया। दिनभर करीब 5 हजार से अधिक बेरोजगार युवाओं ने अपना भाग्य आजमाया।
hin_Deva hin_Deva hin_Deva hin_Deva hin_Deva